open-index/open-wikipedia-markdown huggingface dataset:
Esko Pietarinpoika Uttermark

**Esko Pietarinpoika Uttermark** (*Eskil Utmark*, mainitaan 1588–1629) oli suomalainen talonpoika, joka oli nuijasodan aikana yksi nuijamiesten johtajista Savossa.  

Uttermark syntyi Suonenjoella. Pohjoismaisessa sodassa 1570–1595 hän palveli Axel Kurckin lipustossa lähettinä ja 1596 hänet on merkitty kotitalonsa isännäksi Suonenjoella. Nuijasota saavutti Savon seuraavana vuonna, kun Pohjois-Savon talonpojat lähtivät marssimaan kohti käskynhaltija Gödik Fincken johtamaa Olavinlinnaa. Uttermarkin, pielavetisen Tahvo Niskasen ja vehmersalmelaisen Olli Möykkysen johtamat yli 400 miestä hiihtivät 10. tammikuuta 1597 Pieksämäeltä Joroisiin ja edelleen Rantasalmelle. Siellä odoteltiin lisäjoukkoja Mikkelistä, lähetettiin Finckelle vaatimus antautumisesta ja poltettiin useita seudun ratsutiloja. Käkisalmen linnan päällikkö Arvid Henrikinpoika Tavast lähetti Fincken avuksi lisävoimia, jotka hyökkäsivät nuijamiesten kimppuun sekä Juvan Härkälässä että Rantasalmen Putkilahdessa, surmaten 67 ja 45 kapinallista. Uttermark, jota pidetään Savon huomattavimpana nuijapäällikkönä, pääsi pakoon Joroisten suuntaan, jonka Pajalassa (Pasalassa) 16. tammikuuta käydyssä taistelussa kaatui vielä 16 nuijamiestä. Pääjoukko pääsi kuitenkin karkuun ja myös Uttermark säilytti henkensä.

Vuonna 1600 Uttermark mainitaan pientilallisena, 1603 hän sai Kaarle-herttualta vapauskirjeen kahden veromarkan tilaan ja vuodesta 1617 vuoteen 1623 hänellä oli 5,5 veromarkan maaomaisuus. Vielä lähes 60-vuotiaana vuodesta 1623 vuoteen 1629 Uttermark mainitaan Erik Jooninpojan komppanian lippumiehenä.

## Lähteet

## Aiheesta muualla
* Pia Puntanen, Taru Särkkä: Nuijasota Savossa (Viitattu 23.11.2014)
Finlands Svenska Skolungdomsförbund (FSS)

**Finlands Svenska Skolungdomsförbund FSS rf** on suomenruotsalaisia koululaisia edustava koululaisyhdistys. Se on perustettu 4. tammikuuta 1921. Järjestön jäsenmääräksi arvioidaan noin 2000.

## Tarkoitus ja toiminta
Finlands Svenska Skolungdomsförbundin tarkoituksena on
* toimia ruotsinkielisten oppilaiden ja opiskelijoiden etujärjestönä ja siten edistää näiden etuja, oikeuksia ja asemaa kouluissa ja yhteiskunnassa
* tukea oppilas-ja opiskelijakuntatoimintaa ja kannustaa oppilaita ja opiskelijoita ottamaan kantaa yhteiskunnallisiin kysymyksiin
* kehittää yhteyksiä ja luoda yhteenkuuluvuutta oppilaiden ja opiskelijoiden kesken Suomessa ja ulkomailla
* edistää kestävää kehitystä kouluissa ja yhteiskunnassa 
Tarkoituksensa edistämiseksi järjestö antaa kannanottoja ja lausuntoja, kirjoittaa mielipidekirjoituksia ja osallistuu muuten yhteiskunnalliseen keskusteluun radiossa, televisiossa ja lehdissä.

FSS järjestää myös erilaisia tapahtumia, joista suurimpia on vuosittain syksyllä järjestettävä *Kulturkarnevalen,* jossa osallistujat osallistuvat erilaisiin työpajoihin, jotka liittyvät esimerkiksi musiikkiin, draamaan tai kuvataiteeseen.

Järjestön ylin päättävä elin on keväisin järjestettävä vuosikokous, jota kutsutaan nimellä Elevriksdagen (lyh. ERIK, kääntyy suomeksi "oppilasvaltiopäivät"). Äänioikeutettuja kokouksessa ovat kaikki järjestön jäsenet. Kokouksessa päätetään poliittisesta ohjelmasta ja toimintasuunnitelmasta sekä valitaan järjestön hallitus. Hallitukseen kuuluu puheenjohtaja, kaksi varapuheenjohtajaa ja neljästä kahdeksaan jäsentä. Hallituksen puheenjohtajana on keväästä 2023 alkaen toiminut Cecilia Huhtala. 

Kansainvälisellä tasolla FSS edistää opiskelijoiden oikeuksia eurooppalaisen kattojärjestön OBESSU:n (Organising Bureau of European School Student Union) kautta, jonka jäsen FSS on. FSS on feministinen yhdistys. 

Järjestön toimisto sijaitsee Helsingissä, osoitteessa Kasarmikatu 1. Jäsenilleen FSS tarjoaa palveluja, kuten opiskelijajäsenilleen opiskelijakortin, joka oikeuttaa erilaisiin alennuksiin, sekä kaikille jäsenilleen vuosittain kalenterin ja järjestön lehden, Elevbladetin.

## Talous

Opetus- ja kulttuuriministeriön yleisavustus nuorisojärjestöille:

* 2018: 108&nbsp;000 €
* 2017: 103&nbsp;000 €
* 2016: 100&nbsp;000 €
* 2015: 83&nbsp;200 €
* 2014: 83&nbsp;160 €
* 2013: 84&nbsp;000 €
* 2012: 84&nbsp;000 €

## Lähteet

## Aiheesta muualla
*Finlands Svenska Skolungdomsförbundin nettisivu
Oliiviorneero

**Oliiviorneero** (*Philydor erythrocercum*) on orneeroiden heimoon kuuluva varpuslintu.

## Levinneisyys
Oliiviorneeroa tavataan laajalla alueella Etelä-Amerikan pohjoisosissa. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Okraorneero

**Okraorneero** (*Anabacerthia lichtensteini*) on orneeroiden heimoon kuuluva varpuslintu.

## Levinneisyys
Okraorneeroa tavataan Argentiinassa, Brasiliassa ja Paraguayssa. Lajia on kuvattu yleiseksi, ja se on luokiteltu elinvoimaiseksi.

## Lähteet
Kastanjaorneero

**Kastanjaorneero** (*Syndactyla dimidiata*) on orneeroiden heimoon kuuluva varpuslintu.

## Levinneisyys
Kastanjaorneeroa tavataan Brasiliassa ja Paraguayssa. Lajia on kuvattu harvinaiseksi, mutta sen ei uskota olevan vaarassa, ja laji on luokiteltu elinvoimaiseksi.

## Lähteet
Neurotripsicks

__NOTOC__
**Neurotripsicks** on Gorodin esikoisalbumi. Se julkaistiin alun perin lokakuussa 2004 yhtyeen edeltävän nimen Gorgasm alla. Albumista julkaistiin uuden Gorod-nimen alla 15. kesäkuuta 2005.

## Kappaleet
#
#
#
#
#
#
#
#
#
#

### Vuoden 2005 uusintapainos
#
#

## Kokoonpano
* Guillaume – laulu
* Arnaud – kitara
* Mat – kitara
* Ben – bassokitara
* Sandrine – rummut

### Tuotanto
* Mathieu – grafiikka
* Yohan Huhner – kansikuva, grafiikka

## Arvostelut
* AllMusic: 

## Lähteet

## Aiheesta muualla
* 
* 
* Neurotripsicks discogs.com -sivustolla
Moottoripyöräilyn Ranskan Grand Prix

**Moottoripyöräilyn Ranskan Grand Prix** on vuosittain järjestettävä ratamoottoripyöräilyn MM-sarjan osakilpailu. Kilpailu järjestettiin ensimmäistä kertaa vuonna 1920, vuosia ennen MM-sarjaa.

## Voittajat
*Vaaleanpunaisella taustalla merkityt eivät kuuluneet MM-sarjaan*
Sporobolus spicatus

***Sporobolus spicatus*** on karisteheiniin kuuluva kasvilaji. Se on monivuotinen mätästävä kasvi. Se kasvaa rönsyissä. Korret ovat 10–70 senttimetriä pitkiä. Lehdet ovat piikkikärkisiä ja 2–30 senttimetriä pitkiä ja 1–4 senttimetriä leveitä. Kukinto on röyhy. Tähkylät ovat yksittäisiä, ja lisääntymiskykyiset tähkylät ovat perällisiä.

*S. spicatus* kasvaa koko Afrikassa sekä Aasiassa Arabian niemimaalta Intiaan. Se on suolakkokasvi, ja sitä kasvaa erityisesti emäksisessä ja heikkaisessa maaperässä, usein suolaisten järvien rannalla. Harvemmin laji kasvaa avoimilla ruohokkomailla.

## Lähteet
Valtionvero

**Valtionvero** on valtiolle tulon perusteella maksettava vero. Valtioveroon kuuluu valtiolle ansiotulosta sekä pääomatulosta suoritettava vero. Suomessa valtionvero koskee vain luonnollisia henkilöitä - yhteisöt maksavat yhteisöveroa.

## Katso myös
*Kunnallisvero
*Kirkollisvero
*Tulovero

## Lähteet
Tikkurilan Teatteri- ja Sirkuskoulu

**Tikkurilan teatteri- ja sirkuskoulu** on Tikkurilan teatteri ry:n ylläpitämä yksityinen esitystaiteen koulu, joka antaa taiteen perusopetuslain mukaista opetusta teatteri- ja sirkustaiteessa. Opetus tapahtuu Vantaan kaupungin omistamissa tiloissa eri puolilla kaupunkia. 

Teatteri- ja sirkustaiteen opetuksessa on käytössä&nbsp; taiteen perusopetuksen laajan oppimäärän mukainen opetussuunnitelma. Teatteritaiteen opetukseen koululla on Opetusministeriön antama opetuksen järjestämislupa. Sirkusopetuksen puolella opetus tapahtuu Vantaan kaupungin kanssa tehdyn sopimuksen puitteissa.

Teatteriopetus kuuluu valtion opetustuntiperusteisen osuuden piiriin. Lisäksi koulun toiminta rahoitetaan Vantaan kaupungin toiminta- ja kohdeavustuksin, lukukausimaksuin, valtion kurssiavustuksin sekä pääsylipputuloin. Opetuspaikkoina ovat muun muassa kulttuuritehdas Vernissa ja Lasten taidetalo Pessi Tikkurilassa, Dickursby skola Jokiniemessä sekä monitoimitalo Lumon Lumo-sali Korsossa.

Oppilaita on teatteritaiteen viikoittaisessa perusopetuksessa 220. Sirkustaidetta opiskelee yhteensä 120 oppilasta. Vuosittain erillisille&nbsp;lyhytkursseille osallistuu noin 100 lasta ja nuorta.


Kuva:Kulttuuri- ja monitoimitalo Vernissa - Tikkurila - Vantaa - m.jpg| Tikkurilan teatterilla on omia tiloja ja teatteriopetusta annetaan Vernissassa.
Kuva:Dickursby skola3 - Jokiniemi - Vantaa - m.jpg| Sirkustaiteen opetetusta annetaan Dickursby skolan tiloissa.
Kuva:Lumo - Monitoimitalo - Korso - Vantaa - m.jpg| Sekä teatteri- että sirkustaiteen opetusta annetaan Lumon monitoimitalon Lumo-salissa Korsossa.

## Lähteet
Tawleed

**Tawleed** on hevosrotu, joka kehitettiin Sudanissa Khartumin alueella. Tämä rotu luotiin risteyttämällä kotimaisia ja eksoottisia hevosia. Tawleedeja käytetään ratsastuksessa. Rodusta tiedetään hyvin vähän.
Lasten kotisairaanhoidon yksikkö

**Lasten kotisairaanhoidon yksikkö** on Helsingin ja Uudenmaan sairaanhoitopiirin alaisuuteen kuuluva, erityishoitoa tarvitsevia lapsia hoitava yksikkö. Se aloitti toimintansa keväällä 2012, ja sen toimisto sijaitsee Espoon Jorvissa. Helmikuuhun 2016 saakka yksikkö toimi pilottihankkeena, jossa mukana olivat Helsinki, Espoo ja Vantaa. 

Yksikön perustamisen takana oli halu tarjota lasten vanhemmille tukea ja lyhentää lasten sairaalahoidossa viettämää aikaa. Aiemmin lapsi saattoi olla sairaalahoidossa pitkäänkin. Yksikön toiminta laajeni vuoden 2013 alussa, kun kotihoitoa alettiin järjestää myös äkillisesti sairastuneille lapsille. Potilaat voivat olla jo valmiiksi sairaina olleita tai aiemmin terveitä lapsia ja nuoria.

Lapset tulevat yksikköön lääkärin lähetteellä Lastenklinikan tai Jorvin päivystyksestä. Yksikkö ottaa hoitaakseen sellaisia lapsia, jotka eivät tarvitse varsinaista sairaalahoitoa, sillä hoitotyö tehdään lapsen kotona. Potilailla saattaa kuitenkin olla esimerkiksi trakeostomia eli henkitorviavanne.  

Potilaan hoidosta ja sen toteutuksesta vastaa yksikön oma lääkäri, kun taas hoitotyön suorittaa lapsen oma hoitotiimi. Tiimeissä työskentelee lähinnä lähihoitajia, joita on kussakin tiimissä hoitotarpeesta riippuen noin kahdesta viiteen. Ennen tiimin perustamista pidetään hoitopalaveri hoitajien, yksikön osastonhoitajan ja vanhempien kesken. Palaverissa määritellään ja sovitaan hoidon tarve sekä käytännön asiat.  

Yksiköllä on myös oma akuuttikotisairaanhoito. Akuuttikotisairaanhoidossa työskentelevät sairaanhoitajat, joiden toimipiste on Jorvissa. Sairaanhoitajat tekevät potilaskäyntejä sovitusti esimerkiksi tiimeissä.  

## Lähteet

* http://www.hus.fi/sairaanhoito/sairaalat/jorvin-sairaala/lapset-ja-nuoret/lasten-kotisairaanhoito/Sivut/default.aspx 
* http://portfolio-web.ess.fi/www/Husari/2014_No1/#/30/
* http://www.hus.fi/hus-tietoa/rakennushankkeet/uusi-lastensairaala/Documents/Uuden%20lastensairaalan%20tarveselvitysraportti.pdf
Moottoripyöräilyn Qatarin Grand Prix 2014

**Qatarin Grand Prix 2014** oli MotoGP-kauden  ensimmäinen osakilpailu. Se ajettiin 23. maaliskuuta Losail International Circuitin radalla. MotoGP-kilpailun voitti Marc Márquez. Niklas Ajo ajautui ruuhkaan, kaatui kilpailun alussa ja joutui käymään varikolla Moto3-luokassa. 

## Tulokset
### MotoGP

### Moto2

### Moto3

## Lähteet
Nokisiipiorneero

**Nokisiipiorneero** (*Philydor pyrrhodes*) on orneeroiden heimoon kuuluva varpuslintulaji.

## Levinneisyys
Nokisiipiorneeroa tavataan laajalla alueella Boliviassa, Brasiliassa, Ecuadorissa, Guyanassa, Kolumbiassa, Perussa, Ranskan Guayanassa, Surinamessa ja Venezuelassa. Lajia on kuvattu harvinaiseksi, mutta sen ei uskota olevan vaarassa, ja laji on luokiteltu elinvoimaiseksi.

## Lähteet
Välitön vero

**Välitön vero** on vero, joka tulee suoraan (välittömästi) verovelvollisen maksettavaksi ja määräytyy verovelvollisen omien tulojen perusteella. Välittömiin veroihin kuuluviksi luetaan mm. valtion ansiotulovero, kunnallisvero, yhteisövero, sairausvakuutusmaksu, työnantajan sosiaalivakuutusmaksu, kiinteistövero ja arpajaisvero.

## Katso myös
*Välillinen vero

## Lähteet
Välillinen vero

**Välillinen vero** on vero, jonka kuluttaja maksaa hyödykkeen hinnassa. Tuotteen tai palvelun myyjä on verovelvollinen. Hän on velvollinen tilittämään hintoihin sisältyvät verot veroviranomaiselle. Välillisiä veroja ovat mm. arvonlisävero ja valmisteverot. Valmisteveroja ovat mm. alkoholivero, tupakkavero ja polttoainevero. Välillisiin veroihin lukeutuu myös vakuutuksissa oleva vakuutusmaksuvero.

## Katso myös
*Välitön vero

## Lähteet
Leading Vision

__NOTOC__
**Leading Vision** on ranskalaisen Gorodin toinen studioalbumi, joka julkaistiin 22. elokuuta 2006.

## Kappaleet
#
#
#
#
#
#
#
#
#
#

## Kokoonpano
### Yhtye
* Guillaume Martinot – laulu
* Arnaud Pontaco – kitara
* Mathieu Pascal – kitara
* Benoit Claus – bassokitara
* Sandrine – rummut

+

* Sylvain Fantino – soolokitara (kappale 9)

### Tuotanto
* Mathieu Pascal – äänittäjä, miksaaja, grafiikka
* Benoit Claus – äänittäjä, miksaaja
* Scott Hull – masteroija

## Arvostelut
* The Metal Crypt: 
* Sputnikmusic: 

## Lähteet

## Aiheesta muualla
* 
*
Ville Oksanen (juristi)

**Ville Oksanen** (26. joulukuuta 1976 Eura – 23. marraskuuta 2014 Helsinki) oli suomalainen kansalaisaktivisti ja lakimies, joka tunnettiin kansalaisoikeuksien ja sananvapauden puolustajana sekä yhteiskunnallisena keskustelijana. Hän oli yksi Electronic Frontier Finland -yhdistyksen perustajista. Hän toimi myös sen puheenjohtajana 2004–2005 ja oli kuollessaan yhdistyksen varapuheenjohtaja.

Oksanen oli osakkaana digilainsäädäntöön erikoistuneessa Turre Legal -asianajotoimistossa. Hän väitteli tohtoriksi digitaalisista tekijänoikeuksista vuonna 2008 ja oli vuonna 2014 tutkijana Aalto-yliopiston tietotekniikan laitoksella. Lisäksi hän toimi Tietokone-lehden, Tietoviikko-lehden sekä Verkkouutisten blogikirjoittajana.

Poliittiselta kannaltaan Oksanen oli liberaali kokoomuslainen. Hän toimi Kokoomusnuorten varapuheenjohtajana ja oli vuosina 1999–2000 Kokoomuksen puoluehallituksen varajäsen kuten Ben Zyskowiczin eduskunta-avustajakin.

Oksanen kuoli 37-vuotiaana äkilliseen sairauteen Helsingissä marraskuussa 2014.

## Lähteet

## Julkaisuja
*  (väitöskirja)

## Aiheesta muualla
* Ville Oksasen: Usko järkeen, Food & Photos – Law & Politics -blogi (Internet Archive)
* 
*
Process of a New Decline

__NOTOC__
**Process of a New Decline** on Gorodin kolmas studioalbumi, joka julkaistiin 1. kesäkuuta 2009.

## Kappaleet
#
#
#
#
#
#
#
#
#
#
#

### Videokappaleet (Live@ BT59 - 2009-01-29)
#Chronicles from the Stone Age
#Eternal Messiah
#A Common Hope
#Almighty's Murderer

## Kokoonpano
### Yhtye
* Guillaume Martinot ‎– laulu
* Samuel Santiago ‎– rummut
* Benoit Claus ‎– bassokitara
* Mathieu Pascal ‎– kitara
* Arnaud Pontaco ‎– kitara

+

* Sandrine ‎– rummut (videokappaleet 12 & 13)

### Tuotanto
* Gwenperoratriz – valokuvat
* Scott Hull – masteroija
* Mathieu Pascal – äänittäjä, miksaaja, grafiikka

## Arvostelut
* AllMusic: 
* Imperiumi: 6+/10

## Lähteet

## Aiheesta muualla
* Process of a New Decline discogs.com -sivustolla
*
Moottoripyöräilyn Amerikan Grand Prix 2014

**Amerikan Grand Prix 2014** oli MotoGP-kauden  toinen osakilpailu. Se ajettiin 13. huhtikuuta Circuit of the Americasin radalla.

## Tulokset
### MotoGP

### Moto2

### Moto3

## Lähteet

## Aiheesta muualla
Pel Maoudé

**Pel Maoudé** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 25 kilometriä Korosta länteen. Kunnassa on 13&nbsp;700 asukasta (vuonna 2009).

Pel Maoudén kunnan pinta-ala on 283,85 neliökilometriä. Se rajoittuu pohjoisessa Koron piirin Koporokendié Nân, idässä Koron, etelässä Dougouténé I:n ja Dougouténé II:n sekä lännessä Bankassin piirin Bankassin kuntiin. Seutu kuuluu Sahelin vyöhykkeeseen. Pysyviä vesistöjä tai metsiä ei ole.

Kuntaan kuuluu yhdeksän kylää ja 20 pikkukylää. Asukkaat ovat etupäässä dogoneja. Vähemmistönä on fulbeja ja moseja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, lehmänpapu, fonio, teehibiskus ja seesami. Kotieläimiä ovat naudat, vuohet, lampaat, siat, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Pel Maoudéssa ja Baragongoléssa pidetään viikoittaiset markkinat.

Kunnan läpi kulkee Moptin, Bandiagaran, Bankassin, Koron ja Burkina Fason rajan välinen maantie. Palveluihin kuuluvat kolme alakoulua, yläkoulu ja yksityinen klinikka.

## Lähteet
Hotel Arthur

**Hotel Arthur** on Helsingin Kaisaniemessä Vuorikatu 19:ssä sijaitseva hotelli. Hotellin omistaa Nuorten Miesten Kristillinen Yhdistys.

## Historia
Arthur perustettiin vuonna 1907, jolloin Nuorten Miesten Kristillinen Yhdistys rakennutti itselleen oman toimitalon osoitteeseen Vuorikatu 19. Rakennushankkeen komiteaan kuuluivat muun muassa arkkitehdit Eliel Saarinen ja Vilho Penttilä, jotka laativat talon piirustukset. NMKY:n toimintaan oli kuulunut maailmanlaajuisesti majoitustoiminta, joten toimitilojen lisäksi rakennukseen kuuluivat alusta asti myös majoitustilat ja ruokasalit. Tällöin hotelli tunnettiin nimellä kristillinen matkailijakoti Hospiz.

Vuonna 1912 rakennukseen tehtiin laajennus Vilho Pelttilän piirustusten mukaan, minkä myötä majoituskäytössä olleiden huoneiden määrä nousi 60:een. Hotellin seuraava laajennusosa valmistui vuonna 1957, minkä jälkeen hotellihuoneiden määrä oli yli 100. Rakennusta peruskorjattiin laajasti myös 1980-luvulla, jotta sitä voitaisiin käyttää kokous- ja konferenssitoimintaan. Vuonna 1993 hotellin nimeksi vaihdettiin Hotel Arthur NMKY:n perustajajäsenen professori Arthur Hjeltin mukaan. Vuosina 2006–2007 hotelliin valmistui 24 uutta huonetta sekä sviitti. Lisähuoneita rakennettiin edelleen vuosina 2011–2012, minkä myötä hotellin kokonaishuonemäärä nousi 182:een. Vuosina 2017 ja 2018 hotellia laajennettiin vielä yhteensä 21 huoneella ja määrä nousi yli 200 huoneeseen.

Hotellin moniin asukkaisiin ovat kuuluneet muun muassa Bill Clinton, Arnold Schwarzenegger ja Mathias Rust. Kirjailija Aino Kallas tunnettiin hotellin kanta-asukkaana, ja hänelle on omistettu hotellista nimikkohuone numero 543.

## Lähteet
* Hotel Arthur: Historia

## Aiheesta muualla
* Hotel Arthurin viralliset sivut
* Hotellin perustajayhtiö Kristillinen Matkailijakoti (porssitieto.fi)
Harto Pasonen

**Harto Pasonen** (s. 6. kesäkuuta 1972) on suomalainen kirjankustantaja. Hänelle on myönnetty vuonna 2001 sarjakuvaneuvoksen arvo ansioistaan sarjakuvakustantajana. Hän on Arktinen Banaani -kustantamon sekä sen taustalla olevan Goodseller Finland Oy:n toimitusjohtaja.

Tradenomiksi opiskellut Pasonen ryhtyi sarjakuvakustantajaksi kiertäessään Suomea markkinoimassa *[[Alpha (sarjakuvalehti)|Alpha]]*-sarjakuvalehteään, joka ei kuitenkaan menestynyt. 1990-luvulla hän alkoi toimia ammattimaisena sarjakuvan kustantajana ja välittäjänä. Hän loi sarjakuvien välitys- ja jälleenmyyntiverkoston ja alkoi julkaista suomalaisten sarjakuvantekijöiden albumeja. Parhaimmillaan merkittävä osa uusista suomalaisista albumeista on ollut Pasosen kustantamia.

Vuosina 2006–2012 Pasosen julkaisemana ilmestyi myös ''Kirjain''-kirjallisuuslehti.

## Lähteet
A Perfect Absolution

__NOTOC__
**A Perfect Absolution** on Gorodin neljäs studioalbumi, joka julkaistiin 12. maaliskuuta 2012.

Kappaleesta "Elements and Spirits" kuvattiin musiikkivideo.

## Kappaleet
#
#
#
#
#
#
#
#
#

## Kokoonpano

### Yhtye
* Julien "Nutz" Deyres – laulu
* Nicolas Alberny – kitara
* Mathieu Pascal – kitara
* Benoit Claus – bassokitara
* Samuel Santiago – rummut

### Vierailevat muusikot
* Xavier Bertrand – laulu (kappaleet 1 ja 4)
* Guillaume Martinot – laulu (kappaleet 1 ja 4)
* Michael Keene – soolokitara (kappale 4)
* Christian Münzner – kitara (kappale 6)

### Tuotanto
* Frédéric Motte – äänittäjä, miksaaja, masteroija
* Mathieu Pascal – äänittäjä
* Yohan Huhner – kansikuva
* David Sanchez – layout, valokuvat

## Arvostelut
* Imperiumi: 8/10
* Metal Injection: 9/10
* Ultimate Guitar: 8.9/10

## Lähteet

## Aiheesta muualla
* 
*
Koporokendié Nâ

**Koporokendié Nâ** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 30 kilometriä Korosta länteen. Kunnassa on 18&nbsp;700 asukasta (vuonna 2009).

Koporokendié Nân kunta rajoittuu koillisessa Koron piirin Koporo Penin, idässä Koron ja etelässä Pel Maoudén, lounaassa Bankassin piirin Bankassin ja luoteessa Bandiagaran piirin Douroun kuntiin. Seutu kuuluu Sahelin vyöhykkeeseen. Vesistöjä ei ole.

Kuntaan kuuluu 19 kylää. Asukkaat ovat dogoneja, fulbeja, markoja (dafing) ja moseja. Uskonnot ovat islam ja kristinusko.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, maapapu, lehmänpapu ja fonio. Kotieläimiä ovat naudat, vuohet, lampaat, aasit, siat, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä.

Koporokendié Nân kautta kulkee Moptin, Bandiagaran, Bankassin, Koron ja Burkina Fason rajan välinen maantie. Palveluihin kuuluvat koulut ja terveysasema.

## Lähteet
Henrik Paersch

**Henrik Paersch** (s. 21. maaliskuuta 1949 Helsinki) on suomalainen elokuvaaja. Hän on voittanut kuvauksestaan kahdesti Jussi-palkinnon, vuonna 1982 elokuvista *[[Ajolähtö (elokuva)|Ajolähtö]]* ja *[[Ramses ja unet]]*, ja vuonna 1984 elokuvasta *[[Pessi ja Illusia (vuoden 1984 elokuva)|Pessi ja Illusia]]*. Hän on myös kuvannut Renny Harlinin ensimmäisen pitkän elokuvan ''Jäätävän poltteen''.

Henrik Paersch on ollut mukana kymmenien suomalaiselokuvien tuotannossa. Vuonna 1992 hän perusti elokuvakalustoa ja studiotilaa vuokraava Angel Films Oy:n, jolla on studio Helsingin Herttoniemessä. Vuoden 2011 alussa Angel Films Oy yhdistyi Devil Rentals Oy:n ja ruotsalaisen Dagsljus Ab:n kanssa. 

Vuonna 2004 Paersch perusti hydrokoptereita ja muita kelirikkokulkuneuvoja suunnittelevan ja markkinoivan Arctic Airboat Oy:n, ja on vuodesta 2011 asti toiminut yrityksen pääsuunnittelijana.

Paersch on koulutukseltaan taiteen kandidaatti. Hän on toiminut Suomen Elokuvaajien Yhdistyksen puheenjohtajana.

## Lähteet

## Aiheesta muualla
*
Koporo Pen

**Koporo Pen** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 35 kilometriä Korosta luoteeseen. Kunnassa on 18&nbsp;700 asukasta (vuonna 2009).

Koporo Penin kunta rajoittuu koillisessa Koron piirin Madougoun ja Youdioun, kaakossa Koron, lounaassa Koporokendié Nân ja luoteessa Bandiagaran piirin Douroun kuntiin. Seutu kuuluu Sahelin vyöhykkeeseen. Kunnassa ei ole vesistöjä.

Kuntaan kuuluu 16 kylää. Asukkaat ovat etupäässä dogoneja ja fulbeja. Uskonnot ovat islam, kristinusko ja animismi.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, maapapu, lehmänpapu ja fonio. Kotieläimiä ovat naudat, lampaat, vuohet, siat, aasit ja siipikarja. Lisäksi harjoitetaan käsityöammatteja ja kaupankäyntiä. Koporo Penissä ja Berelissä pidetään viikoittaiset markkinat.

Kunnan liikenneyhteydet ovat heikot. Palveluihin kuuluvat viisi alakoulua, yläkoulu ja terveysasema.

## Lähteet
Youdiou

**Youdiou** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 35 kilometriä Korosta luoteeseen. Kunnassa on 16&nbsp;500 asukasta (vuonna 2009).

Youdioun kunta rajoittuu koillisessa Koron piirin Barapirélin, kaakossa Koron, lounaassa Koporo Penin ja luoteessa Madougoun kuntiin. Seutu kuuluu Sahelin vyöhykkeeseen. Kunnassa on 12 kylää.

Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, maissi, fonio, riisi, maapähkinä, lehmänpapu, seesami ja teehibiskus. Kotieläimiä ovat naudat, lampaat, vuohet, aasit ja siipikarja. Youdioun tori on piirin tärkeimpiä kauppapaikkoja.

Kunnan liikenneyhteydet ovat heikot. Palveluihin kuuluu seitsemän koulua, kaksi koulutus- ja kehittämiskeskusta (CED) sekä terveysasema.

## Lähteet
Barapiréli

**Barapiréli** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 40 kilometriä Korosta pohjoiseen. Kunnassa on 14&nbsp;300 asukasta (vuonna 2009).

Barapirélin kunnan pinta-ala on 200 neliökilometriä. Se rajoittuu luoteessa ja pohjoisessa Koron piirin Madougoun, idässä Diounganin ja Bondon, etelässä Koron ja lounaassa Youdioun kuntiin. Seutu kuuluu Sahelin vyöhykkeeseen.

Kuntaan kuuluu 14 kylää. Asukkaat ovat etupäässä dogoneja. Vähemmistönä on fulbeja sekä jonkin verran bambaroita ja moseja. Uskonnot ovat islam, kristinusko ja animismi.

Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä.

Kunnan liikenneyhteydet ovat heikot. Palveluihin kuuluu yhdeksän koulua ja terveysasema.

## Lähteet
Bondo

**Bondo** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 12 kilometriä Korosta koilliseen. Kunnassa on 19&nbsp;600 asukasta (vuonna 2009).

Bondon kunnan pinta-ala on 340 neliökilometriä. Se rajoittuu koillisessa Koron piirin Diounganin, luoteessa Barapirélin ja lounaassa Koron kuntiin sekä kaakossa Burkina Fasoon. Seutu kuuluu Sahelin vyöhykkeeseen. Kunnan alueella on kaksi metsää.

Kuntaan kuuluu 15 kylää ja kolme pikkukylää. Asukkaat ovat dogoneja, fulbeja, moseja ja tuaregeja. Noin 70 % on muslimeja, 25 % kristittyjä ja loput animisteja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, lehmänpapu, maapapu ja seesami. Kotieläimiä ovat naudat, lampaat, vuohet, aasit, siat, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä.

Kunnan liikenneyhteydet ovat heikot. Palveluihin kuuluvat viisi koulua ja Dangaténén terveysasema.

## Lähteet
Hotelli Helka

**Hotelli Helka** on helsinkiläinen hotelli, joka sijaitsee Etu-Töölössä lähellä Kampin keskusta. Helkan omistaa Nuorten Naisten Kristillinen Yhdistys. Huoneita on hotellissa 151. Hotellin alakerrassa sijaitsee Helkan baari. 

## Historia
Hotelli Helkan suunnittelivat arkkitehdit Wivi Lönn ja Aili-Salli Ahde-Kjäldman vuonna 1927. Rakennus valmistui vuonna 1928. Lönn asui talossa vuodesta 1928 vuoteen 1966. Lönn sai muistolaatan Helkan seinään vuonna 2016. Hotelli Helka aukesi vuonna 1969. Tätä ennen rakennus oli toiminut muun muassa naisten opiskelijakotina, virkanaisten kotina ja Hotel Hospizina. Tilassa on toiminut myös NNKY:n keskustoimisto, leipomo, leipomon myymälä, kahvila, pesula ja päiväkoti.

## Lähteet

## Aiheesta muualla

* Hotelli Helkan viralliset sivut
* Oy NNKY:n Koti -yhtiön (Hotelli Helka) historiaa Pörssitiedossa
Madougou

**Madougou** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 53 kilometriä Korosta maanteitse pohjoiseen. Kunnassa on 27&nbsp;800 asukasta (vuonna 2009).

Madougoun kunnan pinta-ala on 420 neliökilometriä. Se rajoituu pohjoisessa Koron piirin Diankaboun, idässä Diounganin, etelässä Barapirélin, Youdioun ja Koporo Penin sekä lännessä Bandiagaran piirin Sanghanin kuntiin. Seutu kuuluu Sahelin vyöhykkeeseen.

Kuntaan kuuluu 29 kylää. Asukkaat ovat etupäässä dogoneja. Heidän lisäkseen kunnassa asuu fulbeja. Uskontoja ovat islam, kristinusko ja animismi.

Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä. Madougoussa ja Karakindéssa pidetään viikoittaiset markkinat.

Madougoun kautta kulkee Koron ja Douentzan välinen paikallistie. Palveluihin kuuluvat 12 alakoulua, yläkoulu ja kaksi terveysasemaa.

## Lähteet
Yoro

**Yoro** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 135 kilometriä Korosta koilliseen. Kunnassa on 16&nbsp;200 asukasta (vuonna 2009).

Yoron kunta rajoittuu luoteessa Koron piirin Dinangouroun ja koillisessa Douentzan piirin Mondoron kuntiin sekä etelässä Burkina Fasoon. Seutu kuuluu Sahelin vyöhykkeeseen. Kunnan alueella on metsiä, kaksi ajoittain täytyvää jokea ja useita väliaikaisia järviä.

Kuntaan kuuluu yhdeksän kylää ja 14 pikkukylää. Asukkaat ovat dogoneja, moseja, fulbeja ja tuaregeja.

Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, riisi, fonio, maapähkinä, lehmänpapu, seesami ja teehibiskus. Kotieläimiä ovat naudat, vuohet, lampaat, aasit, kamelit, hevoset ja siipikarja. Yorossa ja Gangafanissa pidetään viikoittaiset markkinat.

Yorosta on kuivana aikana tieyhteys Koroon. Palveluihin kuuluvat kolme alakoulua, yläkoulu ja terveysasema.

## Lähteet
Courtney Stodden

**Courtney Alexis Stodden** (s. 29. elokuuta 1994 Tacoma, Washington) on yhdysvaltalainen malli ja televisiopersoona. Vuonna 2011 16-vuotias Stodden aiheutti maailmanlaajuisen kohun mentyään naimisiin itseään 34 vuotta vanhemman näyttelijä Doug Hutchisonin kanssa.

Courtney Stodden syntyi Tacomassa, Washingtonissa Alex John Stoddenille ja Krista Kay Keller Stoddenille. Hän on nuorin kolmesta tyttärestä. Stodden on kuvaillut lapsuuttaan ”kauniiksi ja hauskaksi” ja sanonut olleensa ”erittäin pilalle hemmoteltu, hyvällä tavalla”. Hän on myös vegetaristi.

Stodden jätti omien sanojensa mukaan high schoolin kesken, koska häntä kiusattiin ulkonäkönsä takia. Hän suoritti opintonsa loppuun kotiopetuksessa ja aloitti sen jälkeen työt viihdealalla. Stodden osallistui Miss Teen Washington USA -kauneuskilpailuun ja teki ohessa mallintöitä. Stoddenin manageri on hänen äitinsä Krista Stodden.

Courtney Stodden ja Doug Hutchison puhuivat avioliitostaan avoimesti tositelevisiosarjassa *Couples Therapy*. Heitä haastateltiin myös useilla Yhdysvaltain uutiskanavilla. Stodden on esiintynyt Britannian *[[Big Brother (Iso-Britannia)|Julkkis Big Brother]]*-ohjelmassa sekä 50 Centin musiikkivideolla ”Don’t Worry About It”.

## Avioliitto Doug Hutchisonin kanssa

Courtney Stodden tapasi Hutchisonin alun perin Internetissä hakiessaan elokuvakerhoon, jossa Hutchison toimi opettajana. Stoddenin tädin ystävä työskenteli Hollywoodissa, ja Stodden sai kontaktin Hutchisoniin hänen kauttaan. Hutchison ei tiennyt Stoddenin oikeaa ikää, ja he rakastuivat toisiinsa aloittaessaan nettisuhteen, joka kesti 4–6 kuukautta. Stoddenin äiti oli tietoinen tyttärensä suhteesta ja ikäerosta mieheen. Kun Hutchisonille selvisi Stoddenin oikea ikä, hän kertoi tämän äidille lopettavansa suhteen, jos Stoddenin vanhemmat paheksuvat sitä. He kuitenkin antoivat kristinuskoon kasvatetun tyttärensä tehdä oman päätöksensä.

Stodden meni naimisiin Doug Hutchisonin kanssa 20. toukokuuta 2011 Las Vegasissa. Hän oli Hutchisonin kolmas vaimo. Hutchison sai paljon negatiivista julkisuutta vihkiäisten jälkeen ja Stodden jotakuinkin pysyvän ”teinivaimon” tittelin. Marraskuussa 2013 parin ilmoitettiin eroavan kahden ja puolen vuoden avioliiton jälkeen, ja eropaperit allekirjoitettiin kuukauden sisällä. He kuitenkin jatkoivat asumista samassa asunnossa. Elokuussa 2014 Stodden ja Hutchison kihlautuivat uudelleen, oltuaan erossa vajaan vuoden.

## Lähteet
Dinangourou

**Dinangourou** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 125 kilometriä Korosta koilliseen. Kunnassa on 35&nbsp;900 asukasta (vuonna 2009).

Dinangouroun kunta rajoittuu lännessä Koron piirin Diounganin ja kaakossa Yoron sekä pohjoisessa Douentzan piirin Haïrén ja koillisessa Mondoron kuntiin ja etelässä Burkina Fasoon. Seutu kuuluu Sahelin vyöhykkeeseen. Eteläosissa on metsiä.

Kuntaan kuuluu 13 kylää. Asukkaat ovat dogoneja, fulbeja, moseja ja belloja. Vallitseva uskonto on islam.

Paikallisia elinkeinoja ovat maanviljely, karjanhoito ja käsityöammatit. Tärkeimmät viljelykasvit ovat hirssi, durra, fonio, maapähkinä, lehmänpapu, seesami ja teehibiskus. Kotieläimiä ovat naudat, lampaat, vuohet, kamelit, aasit, hevoset ja siipikarja.

Kunnan liikenneyhteydet ovat heikot. Palveluihin kuuluvat kahdeksan alakoulua, kaksi koulutus- ja kehittämiskeskusta (CED) sekä kaksi terveysasemaa.

## Lähteet
Sosiaaliantropologia

**Sosiaaliantropologia** on tiede, joka tutkii ihmisyhteisöjen sosiaalista ja kulttuurista moninaisuutta. Sen lähtökohtana on ymmärrys maailman kulttuurisesta kirjosta ja inhimillisen kulttuurin rikkaudesta. Klassisessa antropologiassa on painotettu Euroopan ulkopuolisten kulttuurien tutkimusta, mutta vieraita kulttuureja tutkitaan nykyisin myös kansallisten rajojen sisäpuolella sekä erilaisilla elämänaloilla kuten terveyden tai koulutuksen parissa.

Sosiaaliantropologialle on ominaista osallistuvaan havainnointiin perustuva eli etnografinen tutkimusote, jossa tutkija jalkautuu tutkimiensa ihmisten pariin heitä ymmärtääkseen.

Sosiaaliantropologiaa pidetään usein kulttuuriantropologian alakäsitteenä. Sosiaaliantropologia ja kulttuuriantropologia ovat kuitenkin käsitteinä hyvin lähellä toisiaan, sillä kulttuurinen tieto ja ihmisen käyttäytyminen nivoutuvat kiinteästi yhteen. Niistä käytetäänkin usein yhteisnimitystä *sosiaali- ja kulttuuriantropologia*. Nimitysten erottaminen on perustunut oppihistoriallisiin perinteisiin. Suomen yliopistojen humanistisissa tiedekunnissa, kansatieteellisen ja folkloristisen opetuksen rinnalla, aineen nimenä on kulttuuriantropologia, ja yhteiskuntatieteellisissä tai valtiotieteellisissä tiedekunnissa, sosiologian alaisuudessa, samansisältöinen aine on nimeltään sosiaaliantropologia.

## Lähteet
Pierre Kirby

**Pierre Kirby** (k. 1990) oli englantilainen näyttelijä ja kamppailulajitaituri. Hän tuli tunnetuksi Godfrey Hon ohjaamista 1980-luvun ninjaelokuvista.

## Elämä
Kirbyn elämästä elokuvauran ulkopuolella tiedetään vähän yksityiskohtia, mutta hänen tiedetään näyttelemisen lisäksi kuljettaneen huvijahteja ammatikseen Kaakkois-Aasiassa. Vuosina 1987–1988 hän ehti näytellä ainakin yhdeksässä elokuvassa, joista suurimman osan ohjasi hongkongilainen elokuvaohjaaja ja -käsikirjoittaja Godfrey Ho. Elokuvien tunnusmerkkinä pidetään niiden tekotapaa, jossa Kirbyn tähdittämiä uusia kohtauksia liitettiin johonkin jo valmiiseen, usein julkaisemattomaan elokuvaan.

Pierre Kirbyn kuolemasta on liikkunut aikojen saatossa paljon huhuja. Tällä hetkellä vallalla olevan teorian mukaan hän kuoli 1990-luvun taitteessa veneonnettomuudessa, kuljettaessaan huvijahtia Filippiineille ystäviensä kanssa.

## Filmografia
* Untouchable Glory (1988)
* Dressed to Fire (1988)
* American Ninja: The Magnificent Farris (1988)
* American Commando 3: Savage Temptation (1988)
* Hunting Express (1988)
* Daai se wong (1988)
* Crackdown Mission (1988)
* Zombie vs. Ninja (1989)
* Full Metal Ninja (1989)
 
## Lähteet
*IMDB
*http://pierrekirby.toonfur.com/about.htm
Ronnie Venema

**Ronnie Venema** (s. 16. lokakuuta 1974 Meppel, Alankomaat) on alankomaalainen entinen jalkapalloilija, pelipaikaltaan oikea laitapuolustaja. Hän pelasi uransa aikana 129 ottelua Eredivisiessä edustaen Heerenveeniä.

## Lähteet
EFT-1

**Exploration Flight Test 1** eli **EFT-1** oli ensimmäinen Orion-avaruusaluksen miehittämätön avaruuskoelento. Sen kiertorata vei aluksen 5807 kilometrin korkeuteen, ja koko lento kesti 4 tuntia ja 24 minuuttia.

Lento on varsin identtinen vuoden 1967 Apollo 4-lennon kanssa, jossa testattiin Apollo-aluksen ohjausjärjestelmiä ja lämpökilven toimintaa kuulennolta paluuta vastaavissa olosuhteissa.

Tehtävänsä täyttänyt lento päättyi Tyyneen valtamereen. Tässä palautusvaiheessa jarruvarjot ja niiden kiinnitysosa jäivät suunnitelmasta poiketen mereen.

## Suunnitelma

*Laukaisu: 5. joulukuuta 2014 klo 12:05 UTC, laukaisuikkuna 4. joulukuuta jäi viivästysten vuoksi käyttämättä
*Raketti: Delta IV Heavy 
*Laukaisualusta: Space Launch Complex 37B, Cape Canaveral Air Force Station
*Reitti: 2 kiertorataa, joista jälkimmäisellä korkea apogee ja sitä seuraava 8 900 m/s re-entry
*Laskeutuminen: Tyyneen valtamereen Kalifornian niemimaan tuntumaan

## Lähteet

## Aiheesta muualla
*Orion MPCV homepage (NASA) 
*EFT-1 Fact sheet (NASA)
*Orion GTA-1 fabrication and configuration, Delta 4 Heavy images
Daphné-luokka

**Daphné-luokka** oli Ranskan merivoimien dieselkäyttöisten sukellusveneiden muodostama alusluokka, jonka alukset valmistuivat 1958-1970.

## Alukset

## Lähteet

*

### Viitteet
Big Fat Box of Shit

**Big Fat Box of Shit** on yhdysvaltalaisen metalliyhtye Crotchdusterin esikoisalbumi. Se julkaistiin vuonna 2004 levymerkillä Willowtip Records.

## Kappaleet
#
#
#
#
#
#
#
#
#

## Kokoonpano
* Slippery Jim – laulu
* Fornicus "Fuckmouth" McFlappy – kitara, laulu
* Cain – rummut, äänittäjä, miksaaja
* Doctor Bronze – masteroija

## Aiheesta muualla
* 
* Big Fat Box of Shit discogs.com -sivustolla
Erik Andersson Knape

**Erik Andersson Knape** (k. 1634) oli turkulainen kauppias ja Kustaa II Aadolfin ajan mahtavimpia porvareita. Hän oli 1620-luvulla Turun pormestari ja vuodesta 1629 Turun alikäskynhaltija ja kaupungin linnakreivi. Hän harjoitti laajamittaista ulkomaankauppaa ja oli hyvissä väleissä kuninkaan lähipiirin kanssa. 

Knape vuokrasi erään kartanon ja kumppaninsa kanssa 1620-luvulla koko Ahvenanmaan ja sai siten haltuunsa veronkanto-, tulli- ja erinäisiä muita oikeuksia. Hän toimi myös hallintotehtävissä ja arvovieraita kestitessään loi suhteita näiden majoittuessa matkoillaan hänen luokseen. Majoittujia olivat muun muassa Axel Oxenstierna ja kuninkaan velipuoli Karl Gyllenhielm.

Knapella oli hyvät suhteet kenraalikuvernööri Nils Bielkeen, ja ilmeisesti juuri Bielken avulla hänelle järjestyi tehtävä alikäskynhaltijana ja linnakreivinä, joista jälkimmäinen on todennäköisesti ollut erityisesti hänelle räätälöity virka, jonka tehtäviin kuului kaupungin ja oikeudenkäytön ylimääräinen valvonta. Hänen velvollisuuksiinsa kuului olla läsnä oikeuden istunnoissa ja allekirjoittaa tuomiot. Mirkka Lappalaisen mukaan virka on oikeushistoriallisesti "vähintäänkin erikoinen ja osoittaa, että oikeudenhoidon rakenteet eivät monista uudistuksista huolimatta vielä olleet vakiintuneet".

Porvarit syyttivät Knapea taloudellisista väärinkäytöksistä, mutta syytteet todettiin aiheettomiksi. Häntä syytettiin myös aviorikoksesta, mutta Bielken avulla asia lakaistiin maton alle. Eräs Anna-rouva syytti häntä miehensä taposta, mutta ei suostunut tulemaan oikeuteen, vaan vaati asiaa käsiteltäväksi korkeammassa oikeudessa. Porin raastuvanoikeus ei löytänyt todisteita taposta.

Lappalainen luonnehtii Knapea Kustaa Aadolfin ajan voittajaksi, joka kykeni tarttumaan mahdollisuuksiin. Hän oli kova, lahjakas ja häikäilemätön. Lappalainen rinnastaa hänet toiseen aikalaiseen Jacob Wolleen.

Knapen puoliso oli Anna Munck, jonka isä oli Mikael Paavalinpoika Munck, joka kuului Sigismundin kannattajiin ja mestattiin.

## Lähteet
* Mirkka Lappalainen, *[[Pohjolan Leijona]]*, Siltala 2014 

### Viitteet
IK Tellus Bandy

**IK Tellus Bandy** on vuonna 1921 Tukholman Tellusborgin alueella perustetun urheiluseura Tellusborgs IK:n jääpallojaosto. Seuran alkuperäinen nimi oli parin ensimmäisen vuoden ajan Tellusborgs IF.

## Historia
IK Tellusin ensimmäinen laji oli jalkapallo, mutta jääpallo tuli mukaan jo 1920-luvun puolivälissä. Seura on näkyvästi edustettu naisten käsipallossa ja myös yleisurheilussa. Seura pelasi jääkiekkoa vielä 1960-luvulla.

IK Tellus pelasi ensimmäisinä vuosinaan Mälaren-järven jäällä. Varsinainen kotikenttä oli aluksi Söderstadion ja vuodesta 1990 Zinkensdammin tekojää.

IK Tellus on pelannut 2010-luvulla pääosin Allsvenskanissa eli toiseksi korkeimmalla sarjatasolla. Seura nousi keväällä 2016 ensimmäisen kerran Ruotsin jääpallon pääsarjaan Elitserieniin IFK Kungälvin luopuessa sarjapaikasta. IK Tellus säilyi pääsarjassa kolmen kauden ajan ja nousi yhden Allsvenskan-kauden jälkeen keväällä 2020 takaisin Elitserieniin.

## Lähteet

## Aiheesta muualla
* Joukkueen virallinen sivu
FC Barcelona Futsal

**FC Barcelona** on espanjalaiseen urheiluseuraan FC Barcelonaan kuuluva futsaljoukkue. Seura pelaa Espanjan korkeimmalla sarjatasolla Primera División de Futsalissa. Seura pelaa kotiottelunsa 8 500 katsojaa vievällä Palau Blaugranalla Barcelonassa. Seura on perustettu alun perin vuonna 1978, mutta seura meni konkurssiin vuonna 1982 ja se perustettiin uudelleen vuonna 1986.

## Historiaa
Seuran uudelleenperustamisen jälkeen se pelasi ensimmäisen kautensa Primera Divisiónissa kaudella 1989-1990. Se putosi kaudeksi 1998-1999 Segunda Divisióniin ja vietti siellä kaksi kautta, ennen kuin nousi takaisin pääsarjaan. Myös kaudet 2003-2004, 2004-2005 ja 2005-2006 Barcelona vietti toiseksi korkeimmalla sarjatasolla. Seuran ensimmäinen mestaruus tuli kaudella 2010-2011 ja seuraavat kaksi tulivat peräkkäin heti seuraavina kausina. Barcelona on historiansa aikana saavuttanut liigassa nuo kolme mestaruutta sekä neljä kertaa futsalin Copa del Reyn. UEFA Futsal Cupin Barcelona on saavuttanut kahdesti, kausina 2011-2012 ja 2013-2014

## Joukkue kaudella 2014–2015

* **1** (g)  Cristian
* **28** (g)  Paco Sedano
* **2** (f)  Aicardo
* **4** (f)  Ari
* **5** (a)  Gabriel
* **7** (a)  Dyego
* **8** (a)  Lin
* **9** (a)  Sergio Lozano
* **10** (a)  Bateria
* **11** (a)  Saad Assis
* **13** (p)  Wilde
* **22** (p)  Rafa Usín
* **14** (p)  Ferrão

### Merkkien selitykset

* (g) = maalivahti eli goleiro
* (f) = puolustaja eli fixo
* (a) = laituri eli ala
* (p) = hyökkääjä eli pivot

## Lähteet
* http://www.fcbarcelona.com/futsal-1
Gabriel (futsalpelaaja)

**Gabriel da Silva Dias** (tunnetaan paremmin nimellä **Gabriel**; s. 17. marraskuuta 1980 Pelotas) on brasilialainen futsalpelaaja, joka edustaa espanjalaista FC Barcelona Futsalia ja Brasilian futsalmaajoukkuetta. Gabriel on pelipaikaltaan ala. 

Hän on kaksinkertainen maailmanmestari vuosilta 2008 ja 2012. Vuonna 2007 Gabriel voitti Brasilian kanssa kultaa Pan-Amerikan kisoista Rio de Janeirosta. Seuratasolla Gabriel on edustanut vuodesta 2011 FC Barcelona Futsalia. Sitä ennen hän edusti toista espanjalaisseuraa, Inter Movistaria. Hän on voittanut useita Espanjan mestaruuksia sekä kolme UEFA Futsal Cupia. Hän on osallistunut kaksiin MM-kilpailuihin, joista molemmista hän on voittanut kultaa.

## Lähteet
* http://www.fifa.com/worldfootball/statisticsandrecords/players/player=217794/index.html
Ville Oksanen

**Ville Oksanen** -nimisiä henkilöitä ovat:

* Ville Oksanen (1906–1983), suomalainen näytelmäkirjailija
* Ville Oksanen (1976–2014), suomalainen kansalaisaktivisti ja lakimies
* Ville Oksanen (s. 1987), suomalainen jalkapalloilija
* Ville Oksanen, suomalainen hiihtovalmentaja
Hotel Anna

**Hotel Anna** on suomalainen hotelli, joka sijaitsee Helsingin Punavuoressa osoitteessa Annankatu 1. Hotellissa on yhteensä 64 huonetta. Sen omistaa Suomen Vapaakirkko.

Suomen Vapaakirkko sai omistukseensa oman tontin Vapaakirkon keskustoimistoksi vuonna 1925, ja tämän yhteyteen perustettiin Lähetys Hospiz -niminen hotelli matkalaisille. Sittemmin nimi muutettiin Hotel Annaksi.

## Lähteet

## Aiheesta muualla
* Hotel Annan viralliset sivut
Ampumahiihdon maailmancup 2007–2008 – Kontiolahti

**[[Ampumahiihdon maailmancup 2007–2008|Ampumahiihdon maailmancupin 2007–2008]] avauskilpailuviikonloppu** käytiin Suomessa Kontiolahdella. Kilpailut käytiin torstain 29. marraskuuta ja sunnuntain 2. joulukuuta 2007 välillä.

## Kilpailut
### Miehet

### Naiset
Aubrey David

**Aubrey Robert David** (s. 11. lokakuuta 1990 Georgetown, Guyana) on trinidadtobagolainen jalkapalloilija. Hän edustaa Veikkausliiga-seura Vaasan Palloseuraa. 191 senttimetriä pitkän vasenjalkaisen Davidin pelipaikka on keskuspuolustaja. Hän kuuluu myös Trinidad ja Tobagon jalkapallomaajoukkueeseen. Urallaan David on pelanut Kazakstanin, Costa Rican ja Suomen pääsarjoissa.

David debytoi aikuisten tasolla vuonna 2009 FC South Endissä kotimaassaan. Vuonna 2012 hän siirtyi yhteen maansa suurimmista seuroista, Caledonia AIA:an. Hän pelasi seurassa muun muassa CONCACAF Champions Leagueta. Keväällä 2014 David siirtyi lainalle Suomen Veikkausliigan FF Jaroon. Hän debytoi Veikkausliigassa huhtikuussa 2014 Kuopion Palloseuraa vastaan. Kauden 2014 aikana David pelasi liigassa 31 ottelua ja onnistui kolmesti maalinteossa. Jaro-kauden jälkeen David siirtyi Kazakstaniin Šahtjor Karagandan riveihin. Sen jälkeen hän pelasi kaksi kautta Costa Ricassa ja puolen vuoden lainalla FC Dallasissa. 

Aubrey David palasi Suomeen keväällä 2017 PS Kemin Veikkausliigajoukkueeseen kahden vuoden sopimuksella. PS Kemin toisen vuoden sopimusta ei syntyvaan, vaan David siirtyi Vaasan VPS:n riveihin kaudeksi 2018.

Maajoukkuetasolla David on edustanut monia Trinidad ja Tobagon nuorten maajoukkueita. Hän pelasi kuitenkin synnyinmaansa Guyanan paidassa kaksi ystävyysottelua vuonna 2012. Kun hänelle ei löytynyt joukkueesta käyttöä, hän palasi takaisin Trinidad ja Tobagoon, jossa hän oli debytoinut jo helmikuussa 2012. Tuo oli mahdollista, sillä Davidin Guyanan paidassa pelaamat ottelut eivät olleet Fifan otteluita. David kuului Trinidad ja Tobagon joukkueeseen vuoden 2013 Gold Cupissa, jossa hän pelasi kolmessa ottelussa.

## Lähteet

## Lähteet
* 
* http://www.national-football-teams.com/player/49457/Aubrey_David.html
* http://nr.soccerway.com/players/aubrey-david/96901/
Karoliina Wahlberg

**Karoliina Wahlberg** (21. toukokuuta 1851 Eurajoki – 31. toukokuuta 1912 Rauma) oli Rauman tunnetuimpia pitsin nyplääjiä 1800-luvun loppupuolella.  

Wahlbergin vanhemmat olivat renki Jeremias Jaakonpoika Wahlberg ja Johanna Loviisa Wahlberg. Hän syntyi Eurajoella, mutta muutti jo parivuotiaana Raumalle. Taiteellisesti lahjakas Wahlberg lienee oppinut pitsinnypläyksen pikkulapsena äidiltään. Nypläyksen suosio oli laskenut sitten kukoistuskautensa 1700-luvun lopun, mutta sitä harjoitettiin yhä varsinkin sivuelinkeinona aina 1890-luvun lopulle saakka, jolloin teolliset tuotteet veivät tilaa käsityötuotteilta. Kesällä 1901 arkkitehti Armas Lindgren ja arkkitehtioppilas Carl Frankenhauser perehtyivät Raumalla pitsinypläyksen historiaan ja innostuivat tukemaan nypläystä osin Wahlbergin korkeatasoisten tuotteiden vaikutuksesta. Frankenhauserin äidistä Thella Frankenhauserista (1853-1931) tuli yksi Rauman pitsinnypläyksen elvyttäjistä poikansa kanssa. Wahlberg suostui esittelemään omia nypläystaitojaan vain pari pari vuotta ennen kuolemaansa, ehkä peläten nuorempien nyplääjien kilpailua. Nypläyksen elpyminen auttoi silti myös Wahlbergia, joka saattoi keskittyä yksinomaan siihen eikä toimia myös ompelijana, kuten aikaisemmin. Wahlbergia pidettiin erittäin taitavana, mutta samalla muista nyplääjistä eristäyneenä. Hän osasi nyplätä jatkuvan reuna- ja välipitsin lisäksi myös kolmikulmaisia nurkkapitsejä, samoin kuin suunnitteli monet mallit itse esimerkiksi keräämiensä syksyn lehtien muotojen mukaisesti. Rauman museossa on esillä suuri joukko Wahlbergin nypläämiä pitsejä.  

## Lähteet
Adam le Fondre

**Glenville Adam James le Fondre** (s. 2. joulukuuta 1986 Stockport) on englantilainen jalkapalloilija, joka edusti Valioliigassa Readingiä ja alemmilla sarjatasoilla useita muitakin joukkueita. Hän pelasi uransa lopulla Australiassa ja Intiassa. Pelipaikaltaan le Fondre oli hyökkääjä.

## Seurajoukkueura
Le Fondren kasvattajaseura on hänen kotikaupunkinsa Stockportin Stockport County, jota hän edusti vuodet 2004-2007. 
Vuonna 2007 hän oli lainalla Kakkosliigan Rochdale AFC:ssa, jossa hän pelasi niin hyvin, että seura päätti ostaa hänet omakseen. Rochdalessa le Fondre pelasi vuodet 2007-2009 tehden 96 pelaamassaan liigapelissä 34 osumaa. 

Vuonna 2009 le Fondre siirtyi niin ikään Kakkosliigassa pelanneeseen Rotherham Unitediin. Rotherhamia le Fondre edusti myös kaksi kautta, tehden 96 pelissä nyt 54 maalia. 

Elokuussa 2011 Mestaruussarjassa pelannut Reading FC osti le Fondren. Ensimmäisellä kaudellaan seurassa le Fondre ratkaisi seuralle Mestaruussarjan voiton ja paikan kaudelle 2012-2013 Valioliigassa. Valioliigassa le Fondre debytoi elokuussa 2012 tehden heti maalin Stoke Cityä vastaan. Hänen kautensa Valioliigassa oli hieno, sen aikana syntyi 12 maalia ja kaikki kilpailut mukaan lukien le Fondre osui 14 kertaa. Reading kuitenkin putosi takaisin Mestaruussarjaan. 

Pelattuaan vielä yhden kauden Mestaruussarjassa Readingin paidassa le Fondre siirtyi Valioliigasta pudonneeseen Cardiff Cityyn kesällä 2014. Hän debytoi seurassa elokuussa 2014 Blackburn Roversia vastaan. Kaudella 2014-2015 le Fondre teki 23 ottelussa kolme maalia käyden välillä lainalla myös Bolton Wanderersissä. Kauden 2015-2016 le Fondre viettää lainalla Wolverhampton Wanderersissä.

## Lähteet
*
Ampumahiihdon maailmancup 2007–2008 – Hochfilzen

**[[Ampumahiihdon maailmancup 2007-2008|Ampumahiihdon maailmancupin kauden 2007-2008]] toinen kilpailu** järjestettiin **[[Hochfilzen]]issä**, Itävallassa. Kilpailut käytiin perjantain 7. joulukuuta ja sunnuntain 9. joulukuuta välillä.

## Kilpailut
### Miehet
#### 10km sprintti

#### 12,5km takaa-ajo

#### 4x7,5km viesti

### Naiset
#### 7,5km sprintti

#### 10km takaa-ajo

#### 4x6km viesti